Lähteülesanne- tehniline kirjeldus

Õru Lasteaed ja Õru noortekeskuse keskkütte ehitus

Ehitada 2 -korruselisele hoonesse keskkütte katlamaja ja varustada torustiku ja radiaatoritega.

Radiaatorid peavad olema **alumiinium ribiradiaatorid** ja torustikuks **teraspresstorud**. Radiaatorid tuleb **paigaldada kahele korrusele**. Keldikorrusele paigaldatakse üks küttekeha graanuli **punkri ruumi,** tagamaks ühtlase temperatuuri Mujale keldrikorrusele ei pea radiaatoreid paigaldama.

**Graanuli punker** tuleb ehitada keldrikorrusele keldisse esimesest sissepääsust sisenedes paremat kätt asuvatesse ruumidesse. Graanuli **punkri täitmine** peab olema teostatav autolt - läbi torustiku keldrisse asuvasse punkrisse. Korruse plaanid on lisatud hinnapäringule.

Kuna tegemist on ahjuküttega hoonega, siis on võimalik kasutada olemasolevaid korstnaid paigaldades **hülss**. Kui ei ole võimalik kasutada olemasolevaid, siis tuleb korsten ehitada hoovipoolsesse külge.

Vee soojendamiseks on vaja projekteerida ja paigaldada **150 -200 liitrine boiler**. Soojavee süsteem tuleb ühendada olemasoleva torustikuga või asendada.

**Tööde teostamiseks on eelnevalt vaja koostada ehitusprojekti tuleohutuse osa.**

**Katla** **võimsuse** ja ruumidesse radiaatorite suurused saate arvutada manuses olevate plaanide alusel (m3). Lisatud on ka kehtiv energiamärgis.

Tööde teostamise aeg on kolm kuud alates lepingu allkirjastamisest. Tööde garantiiperiood on kolm aastat alates üleandmis- vastuvõtmisakti allkirjastamisest.